Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

S 3. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 27. ožujka 2023. godine, s početkom u 9,30 putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Marijana Tomičić, privremena ravnateljica Ustanove

 Danijela Družak Rade

Predsjednica Upravnog vijeća otvorila je sjednicu i sve srdačno pozdravila, te utvrdila kvorum kako bi donesene odluke bile pravovaljane.

Predsjednica je predložila sljedeći

**DNEVNI RED:**

1. Usvajanje zapisnika sa 2. sjednice Upravnog vijeća

2. Donošenje Odluke o raspisivanju javnog natječaja za imenovanje ravnatelja Ustanove „Kino

 Edison, multimedijski centar za kulturno-turističke sadržaje“

3 Razno

Predloženi dnevni red jednoglasno je usvojen.

**Ad.1. Usvajanje zapisnika sa 2. sjednice Upravnog vijeća**

Članice Upravnog vijeća, bez rasprave, jednoglasno su usvojile Zapisnik s 2. sjednice Upravnog vijeća, koji im je prethodno dostavljen elektroničkom poštom.

**Ad.2. Donošenje Odluke o raspisivanju javnog natječaja za imenovanje ravnatelja Ustanove**

 **„Kino Edison, multimedijski centar za kulturno-turističke sadržaje“**

Sukladno članku 12. st. 1. alineja 6 Statuta Ustanove „Kino Edison, multimedijski centar za kulturno-turističke sadržaje“, Upravno vijeća raspisuje i provodi natječaj za ravnatelja Ustanove, te predlaže Gradonačelniku imenovanje ravnatelja.

Prijedlog teksta javnog natječaja za imenovanje ravnatelja Ustanove „Kino Edison, multimedijski centar za kulturno-turističke sadržaje“ članicama Upravnog vijeća dostavljen je ranije, te je isti u privitku ovog zapisnika i njegov je sastavni dio.

Članice vijeća u predloženom tekstu javnog natječaja razmotrile su uvijete natječaja, traženu dokumentaciju, te uz kraću raspravu zaključile kako iz predloženog teksta, u dijelu koji se odnosi na obveznu dokumentaciju koju je potrebno dostaviti treba maknuti točku 6.;

„ Dokaz o radu u struci (preslika ugovora o radu ili uvjerenje poslodavca ili drugi dokaz iz kojeg je razvidan navedeni rad).

Predmetni javni natječaj bit će objavljen u Narodnim novinama i na službenim web stranicama Grada Karlovca s danom 29. ožujkom 2023. godine.

Navedeni prijedlog da se iz teksta javnog natječaja za imenovanje ravnatelja Ustanove Kino Edison u dijelu teksta koji se odnosi na obveznu dokumentaciju koju je po natječaju potrebno dostaviti, makne točka 6. jednoglasno je usvojen.

Po provedenom glasovanju jednoglasno je donesena odluka o raspisivanju javnog natječaja za imenovanje ravnatelja Ustanove „Kino Edison, multimedijski centar za kulturno-turističke sadržaje“.

Odluka o raspisivanju javnog natječaja za imenovanje ravnatelja Ustanove „Kino Edison, multimedijski centar za kulturno-turističke sadržaje“ u prilogu je ovog zapisnika.

**Ad. 3. Razno**

Pod točkom Razno nije bilo tema za raspravljanje.

Dovršeno u 9,55 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović